**NÁRODNÁ RADA SLOVENSKEJ REPUBLIKY**

**IV. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: 2000/2008

**841a**

### S p o l o č n á s p r á v a

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 757/2004 Z. z. o súdoch a o zmene a doplnení niektorých zákonov v znení zákona č ..../2008 Z. z. a o zmene a doplnení niektorých zákonov (tlač 841) v druhom čítaní**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Ústavnoprávny výbor Národnej rady ako gestorský výbor k vládnemu návrhu zákona, ktorým sa mení a dopĺňa **zákon č. 757/2004 Z. z. o súdoch** a o zmene a doplnení niektorých zákonov v znení zákona č ..../2008 Z. z. a o zmene a doplnení niektorých zákonov(ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č.  350/1996 Z. z. o  rokovacom poriadku Národnej rady Slovenskej republiky v znení neskorších predpisov **spoločnú správu** výborov Národnej rady Slovenskej republiky.

I.

Národná rada Slovenskej republiky uznesením z 5. decembra 2008 č. 1205 pridelila vládny návrh zákona, ktorým sa mení a dopĺňa **zákon č. 757/2004 Z. z. o súdoch** a o zmene a doplnení niektorých zákonov v znení zákona č ..../2008 Z. z. a o zmene a doplnení niektorých zákonov(tlač 841) na  prerokovanie týmto výborom:

**Ústavnoprávnemu výboru** Národnej rady Slovenskej republiky,

**Výboru** Národnej rady Slovenskej republiky **pre verejnú správu a regionálny rozvoj a**

**Výboru** Národnej rady Slovenskej republiky **pre obranu a bezpečnosť.**

**II.**

Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, **neoznámili v určenej lehote** gestorskému výboru **žiadne stanovisko** k predmetnému vládnemu návrhu zákona (§ 75 ods. 2 zákona Národnej rady Slovenskej republiky č.  350/1996 Z. z. o rokovacom poriadku Národnej rady Slovenskej republiky v znení neskorších predpisov).

III.

Vládny návrh zákona, ktorým sa mení a dopĺňa **zákon č. 757/2004 Z. z. o súdoch** a o zmene a doplnení niektorých zákonov v znení zákona č ..../2008 Z. z. a o zmene a doplnení niektorých zákonov(tlač 841) **odporúčali** Národnej rade Slovenskej republiky **schváliť:**

**- Ústavnoprávny výbor** Národnej rady Slovenskej republiky uznesením č. 555   
z 27. januára 2009,

**- Výbor** Národnej rady Slovenskej republiky **pre verejnú správu a regionálny rozvoj** uznesením č. 252 z 22. januára 2009 a

**- Výbor** Národnej rady Slovenskej republiky **pre obranu a bezpečnosť** uznesením č. 221 z 20. januára 2009.

IV.

**Z uznesení výborov** Národnej rady Slovenskej republiky pod bodom III tejto správy vyplývajú tieto **pozmeňujúce návrhy:**

**K čl. I**

1. **1. bod** znie:

1. „V § 5 odsek 3 znie:

„(3) Sústavu súdov Slovenskej republiky ďalej tvoria vojenské súdy, ktorými sú:

1. Vojenský obvodový súd a
2. Vyšší vojenský súd.“

Predloženým pozmeňujúcim návrhom, v súlade s potrebami ozbrojených síl Slovenskej republiky sa zachovajú vojenské súdy (princíp 1+1). Zachovanie vojenských súdov bude tak aj v súlade s historickými tradíciami tak, ako na ne v preambule odkazuje Ústava Slovenskej republiky, keď vojenské súdy pôsobia na území Slovenskej republiky nepretržite najmenej od 19. storočia.

Znížením počtu vojenských obvodových súdov z troch na jeden dochádza k odstráneniu dôvodu, ktorý viedol vládu Slovenskej republiky navrhnúť zrušenie vojenských súdov, ktorým bola nízka efektivita a nehospodárnosť rozhodovacej činnosti vojenských súdov.

Posilnia sa civilné súdy, pretože v prípade prijatia pozmeňovacieho návrhu prejde osem sudcov bývalých vojenských súdov na civilné súdy a na vojenských súdoch zostane vykonávať súdnictvo len desať sudcov.

**Výbor NR SR pre obranu a bezpečnosť**

**Gestorský výbor odporúča neschváliť.**

1. **2. a 3. bod** sa vypúšťajú.

Nasledujúce body sa primerane prečíslujú.

Nadväzuje na navrhovanú zmenu v sústave súdov Slovenskej republiky v § 5 ods. 3.

**Výbor NR SR pre obranu a bezpečnosť**

**Gestorský výbor odporúča neschváliť.**

1. **4. bod** znie:

„4. V § 10 odsek 2 znie:

„§ 10

Vojenské súdy

(1) Vojenské súdy konajú a rozhodujú v trestno-právnych veciach, o ktorých to ustanovuje predpis o konaní pred súdmi, v správnych veciach a v ďalších veciach, ak tak ustanoví osobitný zákon. 5)

(2) Vojenský obvodový súd koná a rozhoduje ako súd prvého stupňa.

(3) Vyšší vojenský súd koná a rozhoduje ako súd druhého stupňa vo veciach, v ktorých rozhodoval v prvom stupni vojenský obvodový súd.

(4) Predpisy o konaní pred súdmi ustanovujú, v ktorých veciach rozhoduje Vyšší vojenský súd ako súd prvého stupňa.

(5) Vojenské súdy vykonávajú súdnictvo aj na území iného štátu v rozsahu uvedenom v medzinárodnej zmluve ratifikovanej a vyhlásenej spôsobom ustanoveným zákonom.“.“

Navrhuje sa rozšíriť pôsobnosť vojenských súdov vo veciach týkajúcich sa preskúmavania rozhodnutí služobných orgánov a veliteľov (personálne a disciplinárne rozkazy), v ktorých doposiaľ boli príslušné všeobecné civilné súdy. Zvýši sa zaťaženosť sudcov vojenských súdov a odbremenia sa civilné súdy.

**Výbor NR SR pre obranu a bezpečnosť**

**Gestorský výbor odporúča neschváliť.**

1. **5. bod až 9. bod** sa vypúšťajú.

Nasledujúce body sa primerane prečíslujú.

Nadväzuje na navrhované zachovanie dvoch vojenských súdov.

**Výbor NR SR pre obranu a bezpečnosť**

**Gestorský výbor odporúča neschváliť.**

1. **V 10. bode** sa slová „Vyššom vojenskom súde“ nahrádzajú slovami „a Vyššom vojenskom súde“.

Ide o legislatívno-technickú pripomienku, ktorou sa spresňuje, ktoré slová sa majú vypustiť.

**Ústavnoprávny výbor NR SR**

**Výbor NR SR pre obranu a bezpečnosť**

**Výbor NR SR pre verejnú správu a regionálny rozvoj**

**Gestorský výbor odporúča schváliť.**

1. **10. bod až 14. bod** sa vypúšťajú.

Nasledujúce body sa primerane prečíslujú.

Ide o legislatívno-technickú úpravu nadväzujúcu na navrhované zachovanie dvoch vojenských súdov.

**Výbor NR SR pre obranu a bezpečnosť**

**Gestorský výbor odporúča neschváliť.**

1. **V 15. bode** sa slová „podľa § 27“ nahrádzajú slovami „podľa § 27 ods. 3“.

Ide o legislatívno-technickú pripomienku, ktorou sa spresňuje vnútorný odkaz v návrhu zákona.

**Ústavnoprávny výbor NR SR**

**Výbor NR SR pre obranu a bezpečnosť**

**Výbor NR SR pre verejnú správu a regionálny rozvoj**

**Gestorský výbor odporúča schváliť.**

1. **15. bod až 22. bod** sa vypúšťajú.

Nasledujúce body sa primerane prečíslujú.

Ide o legislatívno-technickú úpravu nadväzujúcu na navrhované zachovanie dvoch vojenských súdov.

**Výbor NR SR pre obranu a bezpečnosť**

**Gestorský výbor odporúča neschváliť.**

1. **23. bod** znie:

„23 v § 78 odsek 5 znie:

„(5) Riaditeľ Správy Vyššieho vojenského súdu vykonáva správu Vojenského obvodového súdu tým, že činnosti uvedené v odseku 2 uskutočňuje aj vo vzťahu k tomuto súdu.“.“

V súlade s navrhovanými zmenami sa upravuje pôsobnosť riaditeľa Správy Vyššieho vojenského súdu.

**Výbor NR SR pre obranu a bezpečnosť**

**Gestorský výbor odporúča neschváliť.**

1. **V 25. bode** v § 91a a v odkaze na poznámku pod čiarou sa nahrádza označenie „44a“ označením „44“.

Ide o legislatívno-technickú pripomienku zmeny číslovania odkazu. Nie je potrebné zavádzať odkaz 44a vzhľadom na uvoľnenie odkazu 44 jeho vypustením v čl. I 24. bode.

**Ústavnoprávny výbor NR SR**

**Výbor NR SR pre obranu a bezpečnosť**

**Výbor NR SR pre verejnú správu a regionálny rozvoj**

**Gestorský výbor odporúča schváliť.**

1. **24. bod až 26. bod** sa vypúšťajú.

Nasledujúce body sa primerane prečíslujú.

Nadväzuje na navrhované zachovanie dvoch vojenských súdov.

**Výbor NR SR pre obranu a bezpečnosť**

**Gestorský výbor odporúča neschváliť.**

**K čl. II**

1. **3. bod** znie:

„3. V druhej časti v jedenástej hlave sa vypúšťa piaty diel.“.

Ide o legislatívno-technickú pripomienku. Trestný zákon sa v tejto súvislosti člení na časti, hlavy a diely a nie oddiely, ako je uvedené v návrhu zákona.

**Ústavnoprávny výbor NR SR**

**Výbor NR SR pre obranu a bezpečnosť**

**Výbor NR SR pre verejnú správu a regionálny rozvoj**

**Gestorský výbor odporúča schváliť.**

1. **3. bod** sa vypúšťa.

Nasledujúce body sa primerane prečíslujú.

Nadväzuje na navrhované zachovanie dvoch vojenských súdov.

**Výbor NR SR pre obranu a bezpečnosť**

**Gestorský výbor odporúča neschváliť.**

**K čl. III**

1. **1. bod až 16. bod** sa vypúšťajú.

Nasledujúce body sa primerane prečíslujú.

Nadväzuje na navrhované zachovanie dvoch vojenských súdov.

**Výbor NR SR pre obranu a bezpečnosť**

**Gestorský výbor odporúča neschváliť.**

1. **17. bod** znie:

„17. V § 562 ods. 1 posledná veta znie:

„Vo veciach v pôsobnosti vojenských súdov sa okresným súdom podľa § 16 ods. 1 rozumie Vojenský obvodový súd.“.“

Nadväzuje na navrhované zmeny v sústave súdov, keď sa zachováva existujúci Vojenský obvodový súd.

**Výbor NR SR pre obranu a bezpečnosť**

**Gestorský výbor odporúča neschváliť.**

## 18. bod znie:

„18. V § 562 ods. 3 sa slová „Vojenský obvodový súd v Bratislave“ nahrádzajú slovami „Vojenský obvodový súd  Banská Bystrica.“

Navrhuje sa, aby sídlom zachovaného Vojenského obvodového súdu bolo mesto Banská Bystrica, vzhľadom na jej polohu v strede Slovenskej republiky.

**Výbor NR SR pre obranu a bezpečnosť**

**Gestorský výbor odporúča neschváliť.**

## 19. bod sa vypúšťa.

Nasledujúce body sa primerane prečíslujú.

Nadväzuje na navrhované zmeny v sústave súdov, keď

sa zachováva existujúci vojenský obvodový súd.

**Výbor NR SR pre obranu a bezpečnosť**

**Gestorský výbor odporúča neschváliť.**

## V 20. bode v nadpise pod § 567d a v jeho texte sa slová „1. marec 2009“ vo všetkých   tvaroch nahrádzajú slovami „1. apríl 2009“ v príslušnom tvare.

Vzhľadom na priebeh legislatívneho procesu je potrebné predĺžiť legisvakačnú lehotu a túto zmenu zohľadniť v príslušných ustanoveniach návrhu zákona. Zmeny je treba vykonať aj vo všetkých navrhovaných prechodných ustanoveniach.

**Ústavnoprávny výbor NR SR**

**Gestorský výbor odporúča schváliť.**

1. **V 20. bode** v nadpise pod paragrafom § 567d a v jeho texte sa slová „1. marec 2009“ vo všetkých tvaroch nahrádzajú slovami „1. júl 2009“ v príslušnom tvare.

Vzhľadom na závažnosť navrhovaných zmien v sústave súdnictva a priebeh legislatívneho procesu je treba predĺžiť legisvakačnú lehotu a  túto zmenu zohľadniť v príslušných ustanoveniach návrhu zákona.

**Výbor NR SR pre obranu a bezpečnosť**

**Gestorský výbor odporúča neschváliť.**

## 20. bod znie:

„20. Za § 567c sa vkladá § 567d, ktorý vrátane nadpisu znie:

**„**§ 567d

Prechodné ustanovenie k úpravám účinným od 1. marca 2009

(1) Trestné veci, v ktorých konanie pred súdom začalo pred 1. marcom 2009 na Vojenskom obvodovom súde Bratislava a Vojenskom obvodovom súde Prešov prejedná Vojenský obvodový súd Banská Bystrica.

(2) O mimoriadnych opravných prostriedkoch proti rozhodnutiam bývalých vojenských obvodových súdov rozhoduje najvyšší súd.“.“

Navrhuje sa, aby konania začaté na zanikajúcich súdoch dokončil nástupnícky súd. Zároveň sa určuje príslušnosť pri rozhodovaní o mimoriadnych opravných prostriedkoch proti rozhodnutiam bývalých vojenských súdov.

**Výbor NR SR pre obranu a bezpečnosť**

**Gestorský výbor odporúča neschváliť.**

**K čl. IV**

1. **1. bod** znie:

„1. V § 66 odseky 2 a 3 znejú:

„(2) Sudcovia okresných súdov, vojenského obvodového súdu, krajských súdov a vyššieho vojenského súdu sa na potreby určenia základného platu zaraďujú do dvoch platových skupín a do siedmich platových stupňov.

(3) Sudcovia okresných súdov a vojenského obvodového súdu sa zaraďujú do platovej skupiny I a sudcovia krajských súdov a vyššieho vojenského súdu sa zaraďujú do platovej skupiny II.“.“

V súvislosti s navrhovanými zmenami treba riešiť aj otázku odmeňovania sudcov zachovaných vojenských súdov.

**Výbor NR SR pre obranu a bezpečnosť**

**Gestorský výbor odporúča neschváliť.**

1. **4. bod** znie:

„4. V § 139 odsek 3 znie:

„(3) Prísediaci vojenského súdu musí byť profesionálny vojak.“

Vzhľadom na navrhované zmeny sa obnovuje funkcia prísediaceho vojenského súdu.

**Výbor NR SR pre obranu a bezpečnosť**

**Gestorský výbor odporúča neschváliť.**

1. **5. bod** znie:

„5. V § 140 odsek 2 znie:

„(2) Prísediacich vojenského obvodového súdu volí zhromaždenie príslušníkov ozbrojených síl na návrh komisií ustanovených príslušnými veliteľmi na základe požiadaviek predsedu tohto súdu.“.“

Navrhuje sa postup pri voľbe prísediacich vojenských obvodových súdov.

**Výbor NR SR pre obranu a bezpečnosť**

**Gestorský výbor odporúča neschváliť.**

1. **6. bod** sa vypúšťa.

Nasledujúce body sa primerane prečíslujú.

Súvisí s návrhom zmeny v § 140 ods. 2.

**Výbor NR SR pre obranu a bezpečnosť**

**Gestorský výbor odporúča neschváliť.**

1. **8. bod** znie:

„8. V § 148 sa vypúšťa odsek 9.“.

Podstata doterajšej právnej úpravy zostáva zachovaná, pričom sa presúva do § 95 ako nový odsek 8.

**Výbor NR SR pre obranu a bezpečnosť**

**Gestorský výbor odporúča neschváliť.**

1. **9. bod až 15. bod** sa vypúšťajú.

Nasledujúce body sa primerane prečíslujú.

Legislatívno-technické úpravy nadväzujúce na navrhované zmeny v sústave súdnictva.

**Výbor NR SR pre obranu a bezpečnosť**

**Gestorský výbor odporúča neschváliť.**

1. **V** **16. bode** v nadpise pod § 151n a v jeho texte sa slová „1. marec 2009“ vo všetkých  tvaroch nahrádzajú slovami „1. apríl 2009“ v príslušnom tvare.

Vzhľadom na priebeh legislatívneho procesu je potrebné predĺžiť legisvakačnú lehotu a túto zmenu zohľadniť v príslušných ustanoveniach návrhu zákona. Zmeny je treba vykonať aj vo všetkých navrhovaných prechodných ustanoveniach.

**Ústavnoprávny výbor NR SR**

**Gestorský výbor odporúča schváliť.**

1. **V 16. bode** v nadpise pod paragrafom § 151n a v jeho texte sa slová „1. marec 2009“ vo všetkých tvaroch nahrádzajú slovami „1. júl 2009“ v príslušnom tvare.

Vzhľadom na závažnosť navrhovaných zmien v sústave súdnictva a priebeh legislatívneho procesu je treba predĺžiť legisvakačnú lehotu a  túto zmenu zohľadniť v príslušných ustanoveniach návrhu zákona.

**Výbor NR SR pre obranu a bezpečnosť**

**Gestorský výbor odporúča neschváliť.**

1. **16. bod** znie:

„16. Za § 151m sa vkladá § 151n, ktorý vrátane nadpisu znie:

„§ 151n

Prechodné ustanovenie účinné od 1. marca 2009

Prísediacim Vojenského obvodového súdu Bratislava a Vojenského obvodového súdu Prešov zaniká funkcia prísediaceho k 1. marcu 2009.“

Nadväzuje na zánik dvoch vojenských obvodových súdov.

**Výbor NR SR pre obranu a bezpečnosť**

**Gestorský výbor odporúča neschváliť.**

1. **Čl. V** sa vypúšťa.

Nasledujúce články sa primerane prečíslujú.

Vzhľadom na navrhované zmeny ide o neaktuálny článok.

**Výbor NR SR pre obranu a bezpečnosť**

**Gestorský výbor odporúča neschváliť.**

1. **Čl. VI** sa vypúšťa.

Nasledujúce články sa primerane prečíslujú.

Vzhľadom na navrhované zmeny ide o neaktuálny článok.

**Výbor NR SR pre obranu a bezpečnosť**

**Gestorský výbor odporúča neschváliť.**

## V čl. VII sa vypúšťajú 4. bod a 5. bod.

Nasledujúce body sa primerane prečíslujú.

Nadväzuje na navrhované zmeny v sústave súdov Slovenskej republiky.

**Výbor NR SR pre obranu a bezpečnosť**

**Gestorský výbor odporúča neschváliť.**

## Čl. VIII sa vypúšťa.

Nasledujúce články sa primerane prečíslujú.

V súvislosti s navrhovanými zmenami v sústave súdov Slovenskej republiky sa vypúšťajú neaktuálne zmeny.

**Výbor NR SR pre obranu a bezpečnosť**

**Gestorský výbor odporúča neschváliť.**

## Čl. IX sa vypúšťa.

Nasledujúce články sa primerane prečíslujú.

V súvislosti s navrhovanými zmenami v sústave súdov Slovenskej republiky sa vypúšťajú neaktuálne zmeny.

**Výbor NR SR pre obranu a bezpečnosť**

**Gestorský výbor odporúča neschváliť.**

**K čl. X**

1. **1. až 7. bod** sa vypúšťajú.

Nasledujúce body sa primerane prečíslujú.

Legislatívno-technická úprava nadväzujúca na navrhované zachovanie vojenských obvodových súdov.

**Výbor NR SR pre obranu a bezpečnosť**

**Gestorský výbor odporúča neschváliť.**

1. **Za 8. bod sa vkladá nový 9. až 13. bod, ktoré znejú:**

„9. V § 60 ods. 5 sa vypúšťa písmeno b).

Doterajšie písmená c) až f) sa označujú ako písmená b) až e).

10. V § 60 ods. 5 písm. b) sa slová „podľa § 6 ods. 3 písm. c)“ nahrádzajú slovami „podľa § 6 ods. 3 písm. b)“.

11. V § 60 ods. 5 písm. c) sa vypúšťajú slová „justičného čakateľa alebo“ a slová „podľa § 6 ods. 3 písm. d)“ sa nahrádzajú slovami „podľa § 6 ods. 3 písm. c)“.

12. V § 60 ods. 5 písm. d) sa slová „podľa § 6 ods. 3 písm. e)“ nahrádzajú slovami „podľa § 6 ods. 3 písm. d)“.

13. V § 60 ods. 5 písm. e) sa slová „podľa § 6 ods. 3 písm. f)“ nahrádzajú slovami „podľa § 6 ods. 3 písm. e)“.“.

Nasledujúce body sa primerane prečíslujú.

Ide o legislatívno-technickú úpravu, ktorá zohľadňuje prečíslovanie ustanovení v § 6 ods. 3 písm. b) až e) , na ktoré sa odkazuje v § 60 ods. 5. V § 60 ods. 5 sa súčasne vypúšťa pôvodné písm. b) ako nadbytočné; to platí aj pre vypustenie slov „justičného čakateľa alebo“ v pôvodnom znení § 60 ods. 5 písm. d).

**Ústavnoprávny výbor NR SR**

**Gestorský výbor odporúča schváliť.**

1. **9. a 10. bod** sa vypúšťa.

Nasledujúce body sa primerane prečíslujú.

Legislatívno-technická úprava nadväzujúca na navrhované zachovanie vojenských obvodových súdov.

**Výbor NR SR pre obranu a bezpečnosť**

**Gestorský výbor odporúča neschváliť.**

1. **V 11. bode** v úvodnej vete a v označení paragrafu sa slová „§ 143s“ nahrádzajú slovami „§ 143t“ a slová „§ 143t“ sa nahrádzajú slovami „§ 143u“.

Ide o legislatívno-technickú pripomienku. Je treba zmeniť označenie vkladaného paragrafu, keďže § 143t už bol zavedený zákonom č. 449/2008 Z. z.

**Ústavnoprávny výbor NR SR**

**Výbor NR SR pre obranu a bezpečnosť**

**Výbor NR SR pre verejnú správu a regionálny rozvoj**

**Gestorský výbor odporúča schváliť.**

1. **V 11. bode** v nadpise pod § 143t sa slová „1. marca 2009“ nahrádzajú slovami „1. apríla 2009“ a v texte paragrafu sa slová „28. februára 2009“ nahrádzajú slovami „31. marca 2009“.

Vzhľadom na priebeh legislatívneho procesu je potrebné predĺžiť legisvakačnú lehotu a túto zmenu zohľadniť v príslušných ustanoveniach návrhu zákona. Zmeny je treba vykonať aj vo všetkých navrhovaných prechodných ustanoveniach.

**Ústavnoprávny výbor NR SR**

**Gestorský výbor odporúča schváliť.**

1. **11. bod** znie:

„11. Za § 143s sa vkladá § 143t, ktorý vrátane nadpisu znie:

„§ 143t

Prechodné ustanovenie účinné od 1. marca 2009

Profesionálnemu vojakovi, ktorý vykonával funkciu sudcu, alebo činnosť justičného čakateľa Vojenského obvodového súdu Bratislava alebo Vojenského obvodového súdu Prešov a ktorému služobný pomer profesionálneho vojaka skončil 28. februára 2009 podľa osobitného predpisu 67) patria dávky výsluhového zabezpečenia v rozsahu podľa § 123.“.“

Poznámka pod čiarou k odkazu 67 znie:

„67) § 215e zákona č. 346/2005 Z.z. v znení zákona č. ... /2008 Z.z.“

Podľa vládou schváleného vecného zámeru budú sudcom a justičným čakateľom zanikajúcich vojenských súdov z titulu skončenia služobného pomeru profesionálneho vojaka vyplatené zákonom ustanovené výsluhové náležitosti v rozsahu, ktorý by im inak prináležal pri skončení služobného pomeru profesionálneho vojaka z tzv. organizačných dôvodov.

**Výbor NR SR pre obranu a bezpečnosť**

**Gestorský výbor odporúča neschváliť.**

1. **V 11. bode** v nadpise pod paragrafom sa slová „1. marca 2009“ nahrádzajú slovami „1. júla 2009“ a v texte paragrafu sa slová „28. februára 2009“ nahrádzajú slovami „30. júna 2009“.

Vzhľadom na závažnosť navrhovaných zmien v sústave súdnictva a priebeh legislatívneho procesu je treba predĺžiť legisvakačnú lehotu a  túto zmenu zohľadniť v príslušných ustanoveniach návrhu zákona.

**Výbor NR SR pre obranu a bezpečnosť**

**Gestorský výbor odporúča neschváliť.**

1. **Čl. XI** sa vypúšťa.

Nasledujúce články sa primerane prečíslujú.

V nadväznosti na navrhované zmeny sa vypúšťajú neaktuálne ustanovenia.

**Výbor NR SR pre obranu a bezpečnosť**

**Gestorský výbor odporúča neschváliť.**

**K čl. XII**

1. **1. bod** znie:

„1. § 6 vrátane nadpisu znie:

„§ 6

Sídla a obvody vojenských súdov

(1) Sídlom Vojenského obvodového súdu  Banská Bystrica je mesto Banská Bystrica; jeho obvod tvoria obvody týchto súdov:

1. Krajského súdu v Bratislave,
2. Krajského súdu v Nitre,
3. Krajského súdu v Trenčíne,
4. Krajského súdu v Trnave,
5. Krajského súdu v Banskej Bystrici,
6. Krajského súdu v Žiline,
7. Krajského súdu v Prešove,
8. Krajského súdu v Košiciach.

(2) Sídlom Vyššieho vojenského súdu Trenčín je mesto Trenčín; jeho obvod je zhodný s obvodom vojenského obvodového súdu podľa ods. 1.“.“

Určuje sa sídlo Vyššieho vojenského súdu a zachovaného vojenského obvodového súdu, vzhľadom na územný princíp bude ním mesto Banská Bystrica.

**Výbor NR SR pre obranu a bezpečnosť**

**Gestorský výbor odporúča neschváliť.**

1. **V 2. bode** v § 7 ods. 2 písmeno j) znie**:**

„j) vo veciach podľa osobitného predpisu 1) pre obvod krajských súdov uvedených v § 3 ods. 5 a 6 sa rozumie Okresný súd Banská Bystrica.“.

Navrhuje sa, aby nástupníckym súdom za Vojenský obvodový súd v Banskej Bystrici sa stal okresný súd v sídle kraja, t. j. Okresný súd v Banskej Bystrici.

**Ústavnoprávny výbor NR SR**

**Gestorský výbor odporúča schváliť.**

1. **V 2. bode** v § 7 ods. 2 písmeno i) znie:

„i) vo veciach pôsobnosti vojenských súdov je Vojenský obvodový súd Banská Bystrica.“

Navrhuje sa príslušnosť zachovaného vojenského obvodového súdu.

**Výbor NR SR pre obranu a bezpečnosť**

**Gestorský výbor odporúča neschváliť.**

1. **V 2. bode** v § 7 ods. 2 sa písmená j) a k) vypúšťajú.

Vo vzťahu k navrhovaným zmenám ide o nadbytočné ustanovenie.

**Výbor NR SR pre obranu a bezpečnosť**

**Gestorský výbor odporúča neschváliť.**

1. **3. bod** znie:

„3. V § 7 ods. 3 písm. i) sa vypúšťajú slová „až k)“.“.

Ide o legislatívno-technickú úpravu.

**Výbor NR SR pre obranu a bezpečnosť**

**Gestorský výbor odporúča neschváliť.**

1. **4. bod** sa vypúšťa.

Nasledujúce body sa primerane prečíslujú.

Ide o legislatívno-technickú úpravu.

**Výbor NR SR pre obranu a bezpečnosť**

**Gestorský výbor odporúča neschváliť.**

1. **V 5. bode** v nadpise pod § 18h a v jeho texte sa slová „1. marec 2009“ vo všetkých  tvaroch nahrádzajú slovami „1. apríl 2009“ v príslušnom tvare.

Vzhľadom na priebeh legislatívneho procesu je potrebné predĺžiť legisvakačnú lehotu a túto zmenu zohľadniť v príslušných ustanoveniach návrhu zákona. Zmeny je treba vykonať aj vo všetkých navrhovaných prechodných ustanoveniach.

**Ústavnoprávny výbor NR SR**

**Gestorský výbor odporúča schváliť.**

1. **V 5. bode** v nadpise pod paragrafom § 18h a v jeho texte sa slová „1. marec 2009“ vo všetkých tvaroch nahrádzajú slovami „1. júl 2009“ v príslušnom tvare.

Vzhľadom na závažnosť navrhovaných zmien v sústave súdnictva a priebeh legislatívneho procesu je treba predĺžiť legisvakačnú lehotu a  túto zmenu zohľadniť v príslušných ustanoveniach návrhu zákona.

**Výbor NR SR pre obranu a bezpečnosť**

**Gestorský výbor odporúča neschváliť.**

1. **V 5. bode** v § 18h písmeno b) znie:

„b) Vojenského obvodového súdu v Banskej Bystrici na Okresný súd Banská Bystrica.“.

Navrhuje sa, aby nástupníckym súdom za Vojenský obvodový súd v Banskej Bystrici sa stal okresný súd v sídle kraja, t. j. Okresný súd v Banskej Bystrici.

**Ústavnoprávny výbor NR SR**

**Gestorský výbor odporúča schváliť.**

1. **5. bod** znie:

„5. Za § 18g sa vkladá § 18h, ktorý vrátane nadpisu znie:

„§ 18h

Prechodné ustanovenie k úpravám účinným od 1. marca 2009

(1) Výkon súdnictva prechádza k 1. marcu 2009 z Vojenského obvodového súdu Bratislava a Vojenského obvodového súdu Prešov na Vojenský obvodový súd Banská Bystrica.

(2) Prechod práv a povinností z osobitných vzťahov sudcu k štátu, práv a povinností z pracovnoprávnych vzťahov a štátnozamestnaneckých vzťahov a iných právnych vzťahov osôb prechádza k 1. marcu 2009 z

1. Vojenského obvodového súdu  Bratislava na Okresný súd Bratislava I,
2. Vojenského obvodového súdu  Prešov na Okresný súd Prešov.“.“

V nadväznosti na zánik Vojenského obvodového súdu Bratislava a Vojenského obvodového súdu Prešov sa adekvátne rieši nástupníctvo súdov v oblasti výkonu súdnictva a pracovnoprávnych vzťahov.

**Výbor NR SR pre obranu a bezpečnosť**

**Gestorský výbor odporúča neschváliť.**

**K čl. XIII**

1. **1. bod** znie:

„1. § 82 sa dopĺňa odsekom 8, ktorý znie:

„(8) Rozhodnutia uvedené v odseku 1 a 2 sú preskúmateľné vojenským obvodovým súdom.“.“

Určuje sa príslušnosť súdu vo veciach preskúmavania rozhodnutia v služobných veciach.

**Výbor NR SR pre obranu a bezpečnosť**

**Gestorský výbor odporúča neschváliť.**

1. **2. bod až 39. bod** sa vypúšťajú.

Nasledujúce body sa primerane prečíslujú.

Nadväzuje na navrhované zmeny v sústave súdnictva Slovenskej republiky.

**Výbor NR SR pre obranu a bezpečnosť**

**Gestorský výbor odporúča neschváliť.**

1. **V 40. bode** v nadpise pod § 215e a v jeho texte sa slová „28. február 2009“ vo všetkých   tvaroch nahrádzajú slovami „31. marec 2009“ v príslušnom tvare.

Vzhľadom na priebeh legislatívneho procesu je potrebné predĺžiť legisvakačnú lehotu a túto zmenu zohľadniť v príslušných ustanoveniach návrhu zákona. Zmeny je treba vykonať aj vo všetkých navrhovaných prechodných ustanoveniach.

**Ústavnoprávny výbor NR SR**

**Gestorský výbor odporúča schváliť.**

1. **V 40. bode** v nadpise pod paragrafom § 215e a v jeho texte sa slová „28. február 2009“ vo všetkých tvaroch nahrádzajú slovami „30. jún 2009“ v príslušnom tvare.

Vzhľadom na závažnosť navrhovaných zmien v sústave súdnictva a  priebeh legislatívneho procesu je treba predĺžiť legisvakačnú lehotu a  túto zmenu zohľadniť v príslušných ustanoveniach návrhu zákona.

**Výbor NR SR pre obranu a bezpečnosť**

**Gestorský výbor odporúča neschváliť.**

1. **40. bod** znie:

„40. Za § 215d sa vkladá § 215e, ktorý vrátane nadpisu znie:

„§ 215e

Prechodné ustanovenie účinné od 28. februára 2009

Služobný pomer profesionálneho vojaka, ktorý 28. februára 2009 vykonával funkciu sudcu, alebo justičného čakateľa Vojenského obvodového súdu Bratislava, alebo Vojenského obvodového súdu  Prešov skončí 28. februára 2009.“

Nadväzuje na navrhovaný zánik iba dvoch vojenských obvodových súdov. V prípade vypustenia bodov 2 až 39 zmenu treba premietnuť aj do ustanovenia o účinnosti.

**Výbor NR SR pre obranu a bezpečnosť**

**Gestorský výbor odporúča neschváliť.**

1. **Za 40. bod** sa dopĺňa 41. bod, ktorý znie:

„41. § 215e sa vkladá § 215f, ktorý vrátane nadpisu znie:

„§ 215f

Prechodné ustanovenie účinné od 1. marca 2009

Vo veciach uvedených v § 82 ods. 8 dokončí vojenský obvodový súd konanie aj v tých prípadoch, kde súd príslušný podľa doterajších predpisov do 1. marca 2009 nerozhodol.“.“

Nadväzuje na doplnenie § 82 odsekom 8.

**Výbor NR SR pre obranu a bezpečnosť**

**Gestorský výbor odporúča neschváliť.**

1. **Čl. XIV** sa vypúšťa.

Nasledujúce články sa primerane prečíslujú.

Ide o legislatívno-technickú úpravu nadväzujúcu na navrhované zmeny, znamenajúcu vypustenie neaktuálnych ustanovení označeného zákona.

**Výbor NR SR pre obranu a bezpečnosť**

**Gestorský výbor odporúča neschváliť.**

1. **Za čl. XV sa vkladá nový čl. XVI, ktorý znie:**

„Čl. XVI

Zákon č. 330/2007 Z. z. o registri trestov a o zmene a doplnení niektorých zákonov v znení zákona č. 519/2007 Z. z. a zákona č. 644/2007 sa mení takto:

V § 14 ods. 3 písm. e) druhý bod znie:

„2. justičného čakateľa alebo sudcu,18)“.“

Doterajší čl. XVI sa označuje ako čl. XVII.

Navrhuje sa právna úprava s ohľadom na legislatívne zmeny postavenia justičných čakateľov, nakoľko je nutné zabezpečiť, aby z dôvodu preukázania bezúhonnosti alebo spoľahlivosti justičného čakateľa mohol byť vydaný odpis z registra trestov na žiadosť orgánu vykonávajúceho výberové konanie.

**Ústavnoprávny výbor NR SR**

**Gestorský výbor odporúča schváliť.**

1. **Čl. XVI znie:**

„Čl. XVI

Tento zákon nadobúda účinnosť 1. apríla 2009 okrem čl. XIII 40. bod, ktorý nadobúda účinnosť 31. marca 2009.“

Vzhľadom na priebeh legislatívneho procesu je potrebné predĺžiť legisvakačnú lehotu a túto zmenu zohľadniť v príslušných ustanoveniach návrhu zákona. Zmeny je treba vykonať aj vo všetkých navrhovaných prechodných ustanoveniach.

**Ústavnoprávny výbor NR SR**

**Gestorský výbor odporúča schváliť.**

1. **Čl. XVI** znie:

„Čl. XVI

Tento zákon nadobúda účinnosť 1. marca 2009 okrem čl. XIII 40. bod, ktorý nadobúda účinnosť 28. februára 2009.“.

Účinnosť sa navrhuje v súlade s pôvodným návrhom. V prípade vypustenia bodov 2 až 39 z čl. XIII, zmenu treba premietnuť aj do ustanovenia o účinnosti.

**Výbor NR SR pre obranu a bezpečnosť**

**Gestorský výbor odporúča neschváliť.**

1. **Čl. XVI** znie:

„Čl. XVI

Tento zákon nadobúda účinnosť 1. júla 2009 okrem čl. XIII 40. bod, ktorý nadobúda účinnosť 30. júna 2009.“.

Vzhľadom na závažnosť navrhovaných zmien v sústave súdnictva a  priebeh legislatívneho procesu je treba predĺžiť legisvakačnú lehotu a  túto zmenu zohľadniť v príslušných ustanoveniach návrhu zákona.

**Výbor NR SR pre obranu a bezpečnosť**

**Gestorský výbor odporúča neschváliť.**

Gestorský výbor **odporúča hlasovať** o pozmeňujúcich a doplňujúcich návrhoch nasledovne:

1. **spoločne o bodoch 5, 7, 10, 12, 36, 38, 44, 51, 60** s návrhom gestorského výboru **schváliť,**
2. **spoločne o bodoch 18, 27, 39, 49, 55, 61** s návrhom gestorského výboru **schváliť,**
3. **spoločne o bodoch 1, 2, 3, 4, 6, 8, 9, 11, 13, 14, 15, 16, 17, 21, 22, 23, 24, 25, 26, 30, 31, 32, 33, 34, 35, 37, 42, 43, 45, 46, 47, 48, 53, 54, 59** s návrhom gestorského výboru **neschváliť,**
4. **spoločne o bodoch 19, 20, 28, 29, 40, 41, 50, 52, 56, 57, 58, 62, 63** s návrhom gestorského výboru **neschváliť.**

V.

**Gestorský výbor** na základe stanovísk **výborov** k vládnemu návrhu zákona, ktorým sa mení a dopĺňa **zákon č. 757/2004 Z. z. o súdoch** a o zmene a doplnení niektorých zákonov v znení zákona č ..../2008 Z. z. a o zmene a doplnení niektorých zákonov(tlač 841) vyjadrených v ich uzneseniach uvedených pod bodom **III.** tejto správy a stanovísk poslancov gestorského výboru vyjadrených v rozprave k tomuto návrhu zákona, podľa § 79 ods. 4 písm.  f) a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **odporúča Národnej rade Slovenskej republiky** vládny návrh zákona, ktorým sa mení a dopĺňa **zákon č. 757/2004 Z. z. o súdoch** a o zmene a doplnení niektorých zákonov v znení zákona č ..../2008 Z. z. a o zmene a doplnení niektorých zákonov(tlač 841) **schváliť** v znení schválených pozmeňujúcich návrhov uvedených v tejto spoločnej správe.

**Spoločná správa** výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa **zákon č. 757/2004 Z. z. o súdoch** a o zmene a doplnení niektorých zákonov v znení zákona č ..../2008 Z. z. a o zmene a doplnení niektorých zákonovv druhom čítaní (tlač 841a) **bola schválená uznesením Ústavnoprávneho výboru Národnej rady Slovenskej republiky z 2. februára 2009 č. 561.** Týmto uznesením výbor zároveň poveril spravodajkyňu predložiť návrhy podľa §  81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

Peter Miššík

podpredseda Ústavnoprávneho výboru

Národnej rady Slovenskej republiky

Bratislava 2. februára 2009